Yazun d Yiṛgunuten
Yazun d mmi-s n Yizun, agellid n Yulkuṣ i d-yezgan di Tissalya.
Agellid Yizun, asmi t-yenYa gma-s Pilyaṣ, yeṭṭef amkan-is.
Maca Pilyaṣ, agellid n Yulkuṣ, asmi d-iẓur di Dilfi, yenna-yas-d Uṛaklum d akken yiwen wass ad t-ineY Yazun, mmi-s n gma-s. Ad t-ineY asmi ara d-yezzi Yer Yulkus s yiwet n tṣandayt.
Yazun, akken kan d-illul, tesrewl-it yemma-s, tgelliṭ Alkimidun, Yer wedrar n Pilyun, anda tefka-t i Kiṛun akken ad t-id-yesker. Kiṛun yeslemd-as kulci i Yazun. Yeslemd-as tamidikit akk d imenYi.
Yazun, akken kan yewweḍ d ilemẓi, dYa yunag. Yunag Yer tmurt n baba-s akken ad s-yekkes atṛun i Pilyaṣ. Imi iteddu Yer Yulkus, yezger yiwen wasif, wwin-as waman yiwen n tṣandayt. Ikemmel akken abrid-is s yiwet n tṣandayt.
Yazun, yewweḍ kan ar Yulkuṣ, yerra Yer ufali(Palais) n ugellid Pilyaṣ, anda t-yufa yeggun-it. Pilyaṣ i si t-iwala kan, imuqel-it s iḍarren, iwala-t s yiwet n tṣandayt, dYa yemekta-d awal-nni s d-yenna uṛaklum. Ma d Yazun, mazal ur yesgunf'ara. Si yekcem kan, yenna-yas i Pilyaṣ : "UssiY-d akken ad iyi-d-terreḍ atṛun n baba." - Yenna-yas Pilyaṣ : "S tidett, atṛun n Yalkuṣ i keččini i wumi t-id-yeğğa baba-k, maca ur k-t-ttarraY ara alama tewwiḍ-iyi-d tallist (Toison) n wureY i yellan di tmurt n Kulxis (Colchide)." - Yazun yeqbel. Pilyaṣ yefreḥ. YettYil-as ma yella Yazun yunag akken ad d-yawi tallist n wureY, iban kan akka ur d-yettuYal ara.
S ddaw tecḍat n Hiṛa d Atina, Yazun yesuter deg Aṛgus, yebna-yas aYeṛabu s wesɣar n tasaft, aɣeṛabu i wumi qarren Aṛgu (Win yettazalen). Akken kan yekfa s lebni uYeṛabu-nni, dYa Yazun igerw-ed 50 n yelmeẓyen i wumi qarren Iṛgunuten, yewwi-ten yid-es Yer tmurt n Kulxis, akken ad d-awin tallist n wureY. Gar yelmeẓyen-nni d-yegrew, yella Hiṛakles, Uṛfus bu llira d yetbir-ines, arraw n waḍu Buṛi : kalayis d Zites, arraw n Dzus : Puluks d Kaṣtuṛ, akk d Aṛgus, winna akkenni yebnan aYeṛabu-nni.
Iṛgunuten ṭṭfen abrid-nnsen, teddun Yer tmurt n Kulxis.
Aɣeṛabu Aṛgu, imi qṛib ad yaweḍ ɣer tegzirt n Pagaẓayi, wallan di tafat n tafrara agennaw Apullun, wallan imi yeffel agemmaḍ n tegzirt-nni. Dɣa Iṛgunuten gan akka bedden di tegzirt-nni, anda zzlan azger i ugennaw Apullun. Ssyen sakkin unagen ɣer tegzirt n Limnuṣ, tigzirt n Tmaẓunin.
Tigzirt n Limnuṣ zedɣent-ett tlawin. Ulac deg-s irgazen. Yiwen wass ǧǧan-tent yergazen-nnsent, unagen akken ad d-awin tilawin di tmura nniḍen. Tilawin n Limnuṣ rfant. Ṛǧǧant almi d asmi d-uɣalen, dɣa kkrent nɣant-ten, rnant nɣant arrac. Deg wass-nni, ttidirent kan ger-asent. Ticki rant ad d-arwent, ad inigent, ad awint iragzen, ad gnent yid-sen akken ad d-arwent, ssyen sakkin ad ten-nenɣent. Tikwal diɣen ttṛaǧǧunt dinna, di tegzirt-nnsent, m ara d-ɛeddin inaṭusen (Navigateurs), ad ten-awint, ad gnent yid-sen. Mi kfant cɣel-nnsent, ad ten-nenɣent. Skarayent-ed tullas d-yettlalen, ma d arrac, widak-nni, neqqent-ten. Timaẓunin-agi d tigrariyin (Guerrières). Ɣur-sent yiwet n tebbuct-kan. Gezzment yiwet n tebbuct akken asent-tesgel tyita n unecab d uɣafa.
Iṛgunuten, akken wwḍen ɣer tegzirt n Limnuṣ, yezwar Yazun d kra n yemdukkal-is, ṣṣubben deg uɣaṛabu ɣer lqaɛa, kecmen ɣer daxel n tegzirt. Maca ur uḥtamen ara, almi d-ufan iman-nsen ttwaṭfen. Wwint-ten tmaẓuyin-nni ɣer yefri-nni, anda akkenni zedɣent. Ččan, swan, uraren d tegrarayin, ssyen akkin ṭṭsen d tgerariyin-nni. Nutenti, Timaẓutin, ttṛaǧǧunt kan ad yalli wass, akken ad ten-nenɣent.
Hiṛakles, yeṛǧa ɣef uɣeṛabu almi ur d-uɣalen ara, dɣa yerfed deg yiḍ kra n yegrariyen, ṭṭfen abrid ɣef yixef n tefdent. Ufan imdukkal-nnsen wwten-tt d ssekṛa, ṭṭsen d Tmaẓunin-nni. Yal agrari irefd-ed yiwen seg-sen, bbubben-ten ɣef tuyat-nnsen, wwin-ten ɣer uɣeṛabu. Ula d Timaẓunin-nni ur ukint ara.
Iṛgunuten ṛuḥen. Kkemlen abrid-nnsen. Zegren ɣer tegzirt n Samuṭras, anda ten-yewwi Uṛfiyus akken ad lemden udrigen (Les Mystères). Ssyen sakkin, ṭṭfen ilel, maca ibeddel-asen lewhi waḍu ur ukin ara. Yewwi-ten, izegr-iten deg wemkan-nni, anda llant tsirnatin (Sirènes). Akken kan bdant ccna, Uṛfiyus irefd-ed llira-ines, yebda yekkat, dɣa ssusment.
Aɣeṛabu Aṛgus ikkemel abrid-is, yezger i Illipunṭus, iɛedda ɣer tlassa n Maṛmaṛa, almi yewweḍ ɣer tegzirt n Wursu. Akken kan d-rsen deg weɣaṛabu, immuger-iten Kuzikuṣ, ugellid n tegzirt-agi. Inecd-iten s axxam-is, akken ad eččen imensi. Imi iṛuḥ Yazun d yemdukkal-is ɣer wexxam n ugellid n tegzirt-nni, fɣen-d deg wakal Igiganṭasen, ran ad ṛzen aɣeṛabu-nni n Yazun. Maca Hiṛakles, netta, mazal-it dinna. D netta i yɛussen ɣef uɣeṛabu-nni. Irefed adebbuz-ines, yemasakṛi Igiganṭsen-nni, ifser-iten ɣef yejdi n teftist.
Ṭṭfen aɣeṛabu. Maca yeṭṭef-iten yiḍ, yerna izelg-asen webrid. Teddun teddun almi d ufan iman-nsen deg yiwet n tegzirt. Rsen-d deg weɣaṛabu akken ad steqsin anda llan, atnan ẓedmen-d fell-asen kra n yemdanen akkenni. Nnuɣen yid-sen. Nɣant-ten i meṛṛa.
Akken kan d-yecreq yiṭij, Iṛgunuten muqlen widak-nni nɣan akken, dɣa ɛeqlen Kuzikuṣ, ugellid-nni ten-id-inecden akken iḍelli-nni s axxam-is akken ad eččen imensi, dɣa fehmen d akken uɣallen-d ar deffir. Kkren sakkin zlan azger i Ṛiya, tgennawt n tefluṛt (Flore), yekker-d waḍu, dɣa kkemlen abrid-nnsen.
Ddan amecwaṛ, atan Hiṛakles yeṛza taglut-ines (Aviron), dɣa ḥebsen deg yiwet n tegzirt, akken ad d-yenjeṛ tayeḍ. Iṛguten ssubben-d deg uɣeṛabu, kecmen ɣer teẓgi n tegzirt-nni. Cwiṭ akka, fɣent-ed nunfat (Nymphes), ukrent Hilaṣ, amdakkul n Hiṛakles. Dɣa aneggaru-yagi yeffeɣ akken ad inadi fell-as. Ur yebɣa ad t-yeǧǧ di tegzirt-nni, imi yettr-it aṭas.
Iṛgunuten ṛǧan-ten ad d-uɣalen, ṛǧan-ten acḥal n wussan, ulac. Ur d-uɣalen ara. Yiwwas yeffeɣ-d ɣer-sen Glukkus, ugennaw n yilel, yenna-yasen : « Tzemrem ad tṛuḥem. Ḥiṛakles d Hilaṣ ur d-ttuɣalen ara. Yerna Hiṛakles dagi i yekfa webrid-ines. Issefk-as ad yinig akken ad yekfu ihembiren-ines. »
Iṛgunuten ṛuḥen. Ǧǧan di tegzirt-nni Hiṛakles d Hilaṣ.
Kkemlen abrid-nnsen almi d tamurt n ugellid Amikkus, mmi-s n Puẓaydun akk d nunfa Mili. Agellid Amikkus, yudes d ayen kan. Kra n win ara d-yemlil, ad yemceččaw yides. Yerna win yeɣḍel ad t-ineɣ. Akken kan wḍen ɣer tmurt-agi, dɣa yezwer-asen-d akken ad yemceččaw yid-sen. Iṛguten fkan-as Puluks, mmi-s n Dzus. Akken kan myuṭṭafen, dɣa Puluks iwwet s lbunya Amikkus, yeṛza-yas amelɣiɣ-is, dɣa yenɣa-t.
Akken kan yemmut ugellid-nni, dɣa Iṛgunuten ullin ɣer uɣeṛabu-nnsen, ṛuḥen.
Teddun teddun almi wwḍen ɣer tmurt n ugellid Fini. Agellid Fini, netta, yettcayal, yessen tuffirin n idiyusen, maca yeqqar-asen i lɣaci ayen ur nlaqen ara. Yeqqar-asen uqlib n wayen isell d wayen yettwali. Maca Dzus yerfa fell-as, dɣa yuzen-as-id Tirfuyatin(Harpies). Tirfuyatin-agi sderɣlent-ett. Ssyen saakin, ttferfirent sennig uqerruy-is, ttakrent-as učči ger ifassen-is.
Kalayis d Zites, imi iwallen akkenni, deg wakken i ten-iɣaḍ ugellid Fini, yerna degmi akkenni ula d nutni ttafgen, gan akka srewlen Tirfuyatin-nni. D tagennawt Iris i d-yegren afus-is tselk-itent, maca deg wass-nni, ur d-brinent ara ɣer wemkan-nni.
Fini, degmi tselken Yiṛgunuten, yemel-asen amek ara zegren di aman n tmexneqt n Kiyani, deg yilel aberkan, anda ttemcenɣaren idurar. (Amkan-agi d timexneqt, llan dinna sin iṛukiyen (Rochers), tikwal ttemwexaṛen, ttaǧǧan abrid ger-asen, tikwal ttemcenɣaren, medlen abrid. Ulac akk win i yezmren ad yezri ger-asen). Fini yenna-yasen : « M ara tawḍem ɣer dinna, m ara mwexaṛen idurar-nni, sserḥet i yetbir, ma yezri ger-asen, tzemrem ad ttezrim ula d kenwi s uɣeṛabu-nnwen. »
Iṛgunuten ṭṭfen aɣaṛabu-nnsen, nesren ɣef waman n yilel.
Akken wwḍen ɣer yilel aberkan, ufan-d iman-nnsen zdat n tmexneqt n , wallan idurar-nni, tikwal ttemcenɣaṛen, tikwal ttemwexaṛen. Dɣa Yazun imuqel Uṛfiyus, dɣa yefka-yas itbir-nni-ines. Yazun yeṭṭef itbir-nni, iserḥ-as imi mwexaṛen idurar-nni, dɣa iɣewwes akken ad yezri ger-asen. Yezri, maca s ddiq, imi d-yeǧǧa ɣer deffir ines yiwen wanciw deg ujeḥlum-is. Uṛfiyus yenuɣna. Yettɣil yemmut yetbir-nni-ines.
Yazun yeṛǧa ciṭuḥ, akken ur d-yezzi ara yetbir-nni, dɣa yenna-yasen : « Tura ! » - Dɣa inaṭusen bdan ttṛamin s uɣiwel. Idurar-nni ttemcenɣaren fell-asen, Yazun yettuɣu ɣef inaṭusen-nni-ines, nutni ttṛamin almi zrin, maca imi flen, idurar-nni mlalen, ṛzan-asen ixef n deffir n uɣeṛabu-nnsen.
Akken kan zrin, inaṭusen-nni, deg wakken feṛḥen, bdan ttuɣun, dɣa wallan itbir-nni n Uṛfiyus yefɣ-ed wissen anda, yers-ed ɣef uɣeṛabu-nni-nnsen. Uṛfiyus yefṛeḥ d ayen kan.
Kemmlen akkenni abrid-nnsen almi wwḍen ɣer Kulxis, tammurt n ugellid Ayuṭus. Agellid Ayuṭus, netta, ur yettri ara Igrikkiyen. Yettɣil-as d akken ttnadin kan akken ad ten-nɣen. Dɣa ikeṛh-iten.
Imi wwḍen ɣur-es Yiṛgunuten, yekcem Yazun ɣer ugellid Ayuṭus, yenna-yas : «Nusa-d akken ad nawi tallist n wureɣ. » - Agellid Ayaṭus yenna-yas : « Tzemrem ad tt-tawiḍ, maca zwar issefk-ak ad tkerzeḍ s tyuga n yezgaren. Izgaren-agi iḍaren-nnsen n wuzal, yerna ssufuɣen-d times deg imawen-nnsen. M ara tekfuḍ tayerza, deg wemkan-nni i t-kerzeḍ akkenni, ad d-fɣen deg-s yemdanen. Imdanen-agi issefk-ak ad ten-nɣeḍ. »
Tadiyust Hiṛa, akken kan tesla akkenni, tenna-yas i tdeyust Afriditti d akken issefk-as ad terzu mmi-s Iṛus ɣer Kilxidas, ad yesentu deg wul n Midiya(1), yelli-s n ugellid Ayaṭus, anecab n tayri akken ad tettri Yazun. Afriditti tesendeh mmi-s Iṛus, dɣa yekker. Yerfed anecab d uɣafa, iwwet Midiya, dɣa tekker deg-s tmes n tayri. Terɣa ɣef Yazun.
Midiya tefka-yas adɣaɣ i Yazun, tenna-yas : « M ara tfakkeḍ tayerza, ad d-fɣen deg wakal-nni tkerzeḍ akken yemdanen, ḍeggeṛ-asen adɣaɣ ger-asen, tanfeḍ-asen sakkin ad msenɣen deg wayger-asen. »
Yazun iga akk ayen i s-d-tenna Midiya. Yekrez s yezgaren-nni s-d-yefka ugellid Ayaṭus, yerna yenɣa akk imdanen-nni d-yefɣen deg wakal-nni i yekrez akkenni. Imi yekkker akken ad d-yekkes tallist-nni n wureɣ (Tallist-nni n wureɣ, nettat, tceneg ɣef ufurek n yiwet n tasaft. Seddaw tasaft-nni tettidir yiwet n tlafsa anect-ilatt. D nettat i yettqaṛaɛen fell-as. Ulac win i izemren ad tt-yaker).
Yazun, imi yekker ad magger talafsa-nni, tefka-yas Midiya tajbaṛt (Résine), tenna-yas : « Ḍlu-tt i tfekka-inek akkenni ur treqqeḍ ara di tmes-nni d-tusuffuɣ deg imi-s tlafsa-nni i yettqaraɛen ɣef tallist-nni n wureɣ. »
Yazun iḍla tajbaṛt-nni s tefka Midiya i tfekka-ines, irfed axtuc, dɣa ibedd zdat tlafsa-nni. Talafsa-nni, akken kan t-id-twala, tekker, tebda tettsuḍu-t s tmes, maca Yazun ulac s wacu i iḥulfa. Talafsa-nni tekkat-it s tmes, netta ireggel akka n wakka. Cwiṭ akka iweɛa-tt akken iwata, dɣa yessenta-yas axtuc-nni deg ugerjum. Yenɣa-tt.
Talafsa-nni, akken kan teɣli seddaw tasaft-nni, dɣa Yazun yulli ɣef uzagur-is, dɣa yekkes-d tallist-nni n wureɣ i yellan tceneq ɣef yiwen ufurek(2).
Yazun d Yiṛgunuten-nni, akken kan d-ṭṭfen tallist-nni n wureɣ, ullin ɣef uɣeṛabu-nnsen. Midiya, degmi tugad baba-s, tulli yid-sen ɣef uɣeṛabu, yerna tewwi yid-es gma-s amecṭuḥ. Akken ullin, dɣa Iṛgunuten rewlen di Kilxidis, ṭṭfen abrid ɣer tmurt-nnsen.
Agellid Ayaṭus, imi yesla, yerfa d ayen kan. Yerfed imilisen-ines, ṭṭfen ula d nutni aɣṛabu, ḍefṛen Iṛguten. Midiya, imi twalla akkenni, tekker teṭṭef-d gma-s-nni amecṭuḥ, tgezem-it d ticriḥin, tḍegger-itent ɣer waman. Agellid Ayaṭus, imi i iwalla taxessaṛt-nni, yettu akk Iṛgunuten-nni, yesendeh imilissen-nni-ines akken ad d-sdukklen ticriḥin n mmi-s, akken ad t-yenṭel.
Imilisen-nni n ugellid Ayaṭus, asmi kfan, sdukklen-d ticriḥin n ugeldun-nni, d ayen, Iṛguten sgemḍen. Aɣeṛabu-nnsen yeffel i tizi.
Yazun asmi yewweḍ ɣer Yulkus, yessaweḍ s amkan tillest-nni n wureɣ, maca agellid Pilyaṣ yugi ad s-yerr atṛun-nni n baba-s . Yazun yesuter di Midiya amek ara ineɣ Pilyaṣ.
Midiya tekker, tṛuḥ ara yessi-s n Pilyaṣ, tenna-yasen d akken zemrent ad d-rrent temẓi i babat-sent. Akken ad ttamnent, teṭṭef ikerri d amɣar, tgezm-it d ticriḥin, tegr-iten ɣer daxel uḍenjiṛ yeččuṛen d aman, tsers-it ɣef tmes akken ad rekkmen. Akken kan rekkmen waman-nni, dɣa yessi-s n Pilyaṣ wallan yefɣ-ed deg weḍenjiṛ-nni izimer. dɣa yuɣal d agellid n tmurt-ines. Yuɣ Midiya, ǧǧan-d sin warrac Faris d Miṛmiṛus.
Yessi-s n Pilyaṣ, imi wallant akken Midiya tettara-d temẓi i yemɣaren, degmi rrant d akken babat-sent ad d-yuɣal d ilemẓi, ṛuḥent ɣer-s akken ad sen-d-tinni Midiya amek ara xedment. Dɣa Midiya tenna-yasent : « Nɣemt babat-kent, gezmemt-ett d ticriḥin, tegermet-ttent ars axel udenjir n waman akken ad rekkment. » - Yessis-nni n Pilyaṣ, gant akken sent-tenna Midiya, dɣa nɣant babat-sent.
Akken kan yemmut Pilyaṣ, dɣa Yazun yuɣal d agellid n tmurt-ines. Yuɣ Midiya, ǧǧan-d sin warrac Faris d Miṛmiṛus.
Maca imezdaɣ n tmurt Yulkus rfan ɣef Midiya, yerna diɣen ugaden-tt. Dɣa gan akka nfan-tt s netta d wergaz-is d warraw-is.
Yazun d twacult-is nfan ɣer tmurt n Kuṛanṭus, anda ufan laɛnaya seddaw tecḍant n ugellid Kṛiyun.
Kkemlen ddren akkenni kra iseggasen, yuɣal Yazun ira ad ibeddel tameṭṭut. Ira ad yaɣ tageldunt Glukki neɣ Kriyusa. Midiya terfa ɣef Yazun, maca terra iman-is teqbel.
Ass n tmeɣra, Midiya tekker, txaḍ taksiwt i tgeldunt Krisya d tcacit i ugellid Kṛiyun. Akken tent-tekfa s lexyaḍa, tga-yasen mseblu, dɣa tefka-yasen-tent d tarzeft n temɣra. Akken kan yeqqen ugellid Kṛiyun tacacit-nni-ines, dɣa yemmut. Tageldunt Kriyusa, kifkif, akken kan telsa takswit-nni s tefka Midiya, dɣa tekker tmes deg weksum-is. Akken mmuten Kṛiyun d yelli-s Krisya, Midiya tekker tesreɣ afali n ugellid Kṛiyun, tenɣa sin warraw-nni-ines, Faris d Miṛmiṛus, dɣa terkeb sin yedṛakunen at wafriwen (Dragons ailés), tɣewwes di tegnaw, terwel ɣer Atinay, anida tuɣ agellid Aygyus, baba-s n Tiziyus.
Maca degmi tra ad tenɣ aneggaru-yagi, dɣa nfan-tt di Atinay. Ssyen sakkin tuɣal ɣer tmurt-is, ɣer wexxam n baba-s, agellid Ayaṭus.
Nuṭa : 1) Midiya, yelli-s n ugellid Ayaṭus, agellin n Kulxis, d tusyanidt Idiyi. Llan wagad d-yeqqaren d akken Midiya tefruri-d di tmaggust (Magicienne) Kirki. Midiya d tagguramt (Prêtresse) n Hikkati,tadiyust n tili d lmut.
2) Llan diɣen wagad yuran d akken asmi yekre Yazun akal-nni s yezgaren-nni s yefka ugellid Ayaṭus, yenɣa imdanen-nni d-yefɣen deg wakal-nni yettwekrzen akkenni, agellid Ayaṭus yenker Yazun. Yugi ad t-yeǧǧ ad yawi tallist-nni n wureɣ. Midiya, yelli-s n ugellid-agi, nettat, deg wakken tettri Yazun, tekker tesgen talafsa-nni, tinna yettqaṛaɛen ɣef tallist n wureɣ. Midiya tewwi yid-es gmas amecṭuḥ. Akken kan tesgen talafsa-nni, dɣa yulli gma-s-nni amecṭuḥ, yekkes-d tallst-nni n wureɣ ɣef tasaft-nni, fkan-as-tt i Yazun. Dɣa rewlen di Kulxis.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn